গ্যাস বা বদহজমের সমস্যা বর্তমান সময়ে একটি সাধারণ সমস্যা। ছোট বড় সবার এই সমস্যাটা হতে দেখা যায়। মূলত ভাজাপোড়া বা তেল জাতীয় খাবারকে গ্যাস বা পেট ফাঁপা সমস্যার জন্য দায়ী করা হয়ে থাকে। কিন্তু অনেক সময় স্বাস্থ্যকর কিছু খাবার খাওয়ার পরও এই সমস্যা হয়ে থাকে। গ্যাসের সমস্যা যেমন অস্বস্তিকর তেমনি কষ্টকর। গ্যাসের কারণে খাবারে অরুচি, মাথা ধরা, বমি হওয়া, পেটে ব্যথাসহ শারীরিক নানা সমস্যা দেখা দিতে পারে। তাই গ্যাস সৃষ্টি হতে পারে এমন খাবার কিছুটা সাবধানেই খাওয়া উচিত।